ΓΡΑΠΤΗ ΕΡΩΤΗΣΗ E-0608/98 υποβολή: Laura Gonzαlez Αlvarez (GUE/NGL) προς την Επιτροπή (9 Μαρτίου 1998)

Θέμα: Έργα για το καλωδιοκίνητο συρμό στο Bulnes (Picos de Europa-Ισπανία)

Έχουν ήδη αρχίσει τα έργα τα οποία θα επιτρέψουν την πρόσβαση στο Bulnes παρά τις διάφορες προσφυγές και παρόλο που τα έργα αυτά δεν έχουν καν εγκριθεί από την Διεύθυνση Εθνικού Πάρκου, όπως οφείλετο. Το Υπουργείο Περιβάλλοντος επισήμανε αυτήν την ανωμαλία σε έγγραφο της 6ης Νοεμβρίου το οποίο υπέγραψε ο Διευθυντής Εθνικών Πάρκων. Στο έγγραφο αυτό ενημερώνεται η κυβέρνηση της Αστούριας για την ύπαρξη ανωμαλιών στο σχέδιο.

Συγκεκριμένα υπάρχουν τρεις ανωμαλίες οι οποίες υπογραμμίζονται:

- το σχέδιο εργασιών θα πρέπει να αποτελέσει αντικείμενο έκθεσης στην οποία θα συντάξει η Διεύθυνση 7

- το έγγραφο το οποίο έχει παρουσιασθεί στο κοινό δεν ανταποκρίνεται στο τελικώς υπογραφέν σχέδιο του οργανισμού ο οποίος θα αναλάβει την εκμετάλλευση του καλωδιοκίνητου συρμού 7

- την ελάχιστη νομική εγγύηση του σχεδίου εφόσον προτίθεται να παρεκκλίνει από το σχέδιο το οποίο προβλέπεται στο Σχέδιο Χωροταξίας για το Picos de Europa.

Πολλές οικολογικές οργανώσεις οι οποίες έχουν προσφύγει ενώπιον του δικαστηρίου για το θέμα του καλωδιοκίνητου συρμού του Bulnes επιβεβαιώνουν ότι το έγγραφο της Υπηρεσίας Περιβάλλοντος δικαιώνει τις καταγγελίες τους.

Λαμβάνοντας υπόψη τη μαζική συρροή τουριστών που θα προκαλέσει η λειτουργία του καλωδιοκίνητου συρμού και τις επιπτώσεις του στο περιβάλλον, Ποια μέτρα προτίθεται να λάβει η Επιτροπή ούτως ώστε να διασφαλισθεί η εφαρμογή εκ μέρους των ισπανικών αρχών της κοινοτικής νομοθεσίας στο θέμα του περιβάλλοντος και συγκεκριμένα των εξής οδηγιών: της οδηγίας 85/337/ΕΟΚ ((ΕΕ L 175 της 05.07.1985, σελ. 40. )), σχετικά με την αξιολόγηση των επιπτώσεων στο περιβάλλον από συγκεκριμένα δημόσια ή ιδιωτικά προγράμματα και την οδηγία 92/43/ΕΟΚ ((ΕΕ L 206 της 22.07.1992, σελ. 7. )), σχετικά με τη διατήρηση των βιοτόπων και της δασικής πανίδας και χλωρίδας;

Μπορεί να κοινοποιήσει η Επιτροπή κάθε πληροφορία επί του εν λόγω θέματος την οποία θα της διαβιβάσουν οι ισπανικές αρχές;

Απάντηση της κας Bjerregaard εξ ονόματος της Επιτροπής (8 Απριλίου 1998)

Είχε επισημανθεί ήδη στην Επιτροπή, στο πλαίσιο της γραπτής ερώτησης Ε-2506/97 ((ΕΕ C 102 της 3.4.1998, 51. )) καθώς και της προφορικής ερώτησης Η-101/98 που υπέβαλε η κυρία Diez de Rivera Icaza κατά την ώρα των ερωτήσεων της συνόδου του Μαρτίου 1997 του Κοινοβουλίου ((Συζητήσεις του Κοινοβουλίου (Μαρτίου 1997). )), ότι ορισμένα έργα ενδέχεται να έχουν επιπτώσεις στο εθνικό πάρκο «Picos de Europa».

Ένα τμήμα τουλάχιστον της εν λόγω περιοχής έχει χαρακτηρισθεί από τις ισπανικές αρχές ως ζώνη ειδικής προστασίας (ΖΕΠ) για τα πτηνά, δυνάμει του άρθρου 4 της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών ((ΕΕ L 103 της 25.4.1979. )). Η ζώνη αυτή ονομάζεται «Monta a de Covadonga». Αξίζει ωστόσο να σημειωθεί ότι το χωριό Bulnes δεν βρίσκεται εντός της ΖΕΠ «Monta a de Covadonga» που ορίστηκε από την Ισπανία στο πλαίσιο της οδηγίας. Η απόσταση όμως των ορίων της ζώνης αυτής από το χωριό είναι μικρή. Η Επιτροπή δεν έχει επομένως στη διάθεσή της στοχεία που θα επέτρεπαν να υποτεθεί ότι το εν λόγω έργο του οδοντωτού σιδηρόδρομου είναι δυνατόν να βλάψει τη συγκεκριμένη ΖΕΠ.

Αντίθετα, το χωριό Bulnes βρίσκεται σε ζώνη η οποία προτάθηκε από την Ισπανία για να περιληφθεί στο δίκτυο Natura 2000, στο πλαίσιο της οδηγίας 92/43/ΕΟΚ του Συμβουλίου της 21ης Μαίου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας. Σύμφωνα με το άρθρο 6 παράγραφος 2,3 και 4 της οδηγίας αυτής, τα κράτη μέλη θεσπίζουν τα κατάλληλα μέτρα ώστε να αποφεύγεται η υποβάθμιση των φυσικών οικοτόπων και των οικοτόπων ειδών, καθώς και η ενόχληση ειδών για τα οποία έχουν οριστεί οι ζώνες, εφ'όσον, η ενόχληση αυτή θα μπορούσε να έχει σημαντικές επιπτώσεις όσον αφορά τους στόχους της οδηγίας.

Οι διατάξεις αυτές θα τεθούν σε εφαρμογή μόλις εγκριθεί από την Επιτροπή ο κατάλογος των τοποθεσιών κοινοτικής σημασίας οι οποίες θα συνιστούν το οικολογικό δίκτυο των ειδικών ζωνών διατήρησης «Natura 2000».

Εξ'άλλου, οι οδοντωτοί σιδηρόδρομοι δεν αναφέρονται μεταξύ των έργων για τα οποία απαιτείται αξιολόγηση των περιβαλλοντικών επιπτώσεών τους δυνάμει της οδηγίας 85/337/ΕΟΚ η οποία αφορά την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον.

Η Επιτροπή έχει ζητήσει από τις ισπανικές αρχές να μεριμνήσουν ώστε το συγκεκριμένο έργο να μην έχει δυσμενείς επιπτώσεις στο περιβάλλον.